cyanic-selkie/wikianc huggingface dataset:
Qaraqoyunlu tayfaları
Qaramanlu tayfası
Tayfanın nümayəndəsi Əmir Qaraman Qara Yusif zamanından bütün əmirlərdən böyük idi.O Şirvanşah İbrahimlə döyüşdə öz fərasətini göstərmişdir.Piri Qaraman isə Mirzə İskəndərin əmiri idi.Sonra ondan üz döndərib Cahanşaha qoşulmuşdur.Bəxtiyar bəy Cahanşah zamanında ona pənah aparmış,buna görə də Həsən padşahın sifarişi ilə qətlə yetirilmişdir.Tayfanın digər üzvü Şah İsmayıl zamanında Bəlx valisi olan Bayram bəy idi.O həmçinin Şah İsmayılın bacısının əri idi.Qara Yusif zamanında böyük əmirlərdən biri Yarməhəmməd bəy idi.Azərbaycanda qalmış Qaramanlular dövrün siyasi hadisələrində yaxından iştirak etmişdilər.Fərhad xan Qaramanlu Olcaytunun, Əli Əhməd Qaramanlu isə Cəlayirilərin tanınmış əmirlərindən olmuşdu.Bərdə və Gəncə hakimi əmir Qaraman da Qara Yusifin tanınmış əmirlərindən idi.Vaxtilə Cavanşir,Göyçay,Şamaxı,Cavad qəzalarındakı,hazırda isə Gəncə,Göyçay,Neftçala,Yevlax və Bərdə bölgəsindəki Qaraman və Qaramanlu kəndləri bu tayfanın nişanələridir.
Hacılu tayfası
Adı "Kitabi Diyarbəkriyyə" əsərində qeyd edilən tayfanı Oğıızların Döğər boyundan olduğu bildirilir.Qara Yusifın Ərzincan valisi Pir Ömərə yardıma göndərilmiş əmirləri arasında Əmir İlyas Hacılunun adı çəkilir.F.Sümer Haculu tayfasının öncə Kərkük-Ərbil bölgəsində yaşadığını göstərsə də,F.Kırzıoğlu bu tayfanın Qarabağda məskunlaşdığını qeyd edir. Şahəli bəy bu tayfanın nümayəndələrindən olmuş və 909-cu ildə Vəramində Hüseyn Kiya Çəlavi tərəfindən öldürülmüşdü.Tayfanın nümayəndələrindən biri Kor Seyiddir.Hacılu tayfası ilə bağlı oykonimlər XIX əsrin sonu,XX əsrin əvvəllərində Azərbaycanın Zəngəzur,Qaryagin,Ərəş,Cavanşir,Yelizavetpol,Qazax və Sürməli qəzalarında saxlanılmışdır.
Bayburtlu tayfası
Ərzincan yaxınlığında yerləşən bu tayfa Bayburtdandır və onların böyük əmiri Qaraca İlyasdır.O 1500-cü ildə I Şah İsmayıl Ərzincana gedərkən ona qoşulmuşdu.
Bayramlu tayfası
Öz adını Xoy hakimi Bayram bəydən almışdır.Bayram bəy Qaraqoyunlu hökmdarı Qara Yusifın əmirlərindən olmuş, oğlu Şahsuvar bəy də Cahanşahın divan bəyi olmuşdur.O Əmir Qara Yusifin divan əmiri olmuşdur. Oğlu Şahsuvar bəy də Cahanşahın divan bəyi olmuşdu.Tayfa ilə bağlı oykonimlər Yelizavetpol, Qazax və Cavanşir qəzalarında Bayramlı şəklində qalmışdır.
Varsaq tayfası
Mənşələri indi Qaraman kimi tanınan yunan şəhərlərindəndir.I Şah İsmayıl zamanında onlardan böyük əmir olmamışdır.Varsaq tayfasının kiçik əmirləri Musa bəy,Həsən xəlifə - Xaf hakimi,Mustafa bəy və Durhəsən xəlifə olmuşlar.
Evoğlu tayfası
Bu tayfa böyük əmirə sahib olmamışdır.Onlar Səfəvi xanədanının müridlərindən olmuş və əsasən mətbəxdə xidmət etmişlər.
Qaracadağlu tayfası
Tayfanın böyük əmiri Çavuş Mirzədir.O Şah İsmayıl zamanında əmir olmuşdur.Tayfanın əmirlərindən biri Xəlifə Ənsardır.
Ayinlu tayfası
Ayinluların Şərqi Anadoluda yaşadığı bildirilməkdədir.Əbu Bəkr Tehrani "Kitabi-Diyarbəkriyyə"də Qara Yusifin Ərzincana Pir Ömərin yardımına göndərdiyi əmirlər arasında Bəyazid Ayinlunun olduğunu qeyd edir.
Döğər tayfası
Döğərlərin isə Suriyada yaşadıqları qeyd olunur.Döğər tayfası ilə bağlı oykonimlər Yelizavetpol,Qazax və Cavanşir qəzalarında Dügərli formasında qalmışdır.
Kürd tayfaları
Qaraqoyunlu tayfa birliyinə Süleymani,Zırki və Mahmudi kürd tayfaları da daxil olmuşdur.
Həmçinin bax
̇Qaraqoyunlular
NGC 3507
NGC 3507, Yeni Baş Kataloqda qeydə alınmış qalaktikadır. Göy üzündə Şir bürcü istiqamətində yerləşir. SBb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Babanəzər (Bicar)
Babanəzər — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 107 nəfər yaşayır (29 ailə). Əhalisini kürdlər təşkil edir.
Pəhriz
Pəhrizi müşahidə edərək, metabolik prosesləri asanlıqla normallaşdırmaq, immunitet sistemini gücləndirmək, həzm sistemini sabitləşdirmək və rifahı yaxşılaşdırmaq olar. Diyetoloqlar gündə ən azı 4 dəfə yeməyi məsləhət görürlər: kəsirli yeməklər metabolik prosesləri sürətləndirdiyi üçün arıqlamağa və bədəndəki artıq yağdan qurtulmağa kömək edir. Yemək arasındakı fasilələr orta hesabla 4-5 saat olmalıdır. Bundan əlavə, səhər yeməyi, nahar və şam yeməyi müddəti vacibdir. Beyinin yeməkdən 20 dəqiqə sonra toxluq siqnalı verməyə başladığı bilinir, buna görə də tələsməyin. Tələsik bir yemək həddindən artıq yeməyə səbəb ola bilər, çünki sadəcə doymuş olduğunuzu anlamaq üçün vaxtınız yoxdur.
Axşam və səhər nə yeyə bilərsiniz ?
"Altıdan sonra yeməyin" qaydası arıqlayan qadınların ən böyük səhvlərindən biridir. Belə bir strategiya, bədənin aclıq hissi səbəbiylə daim stres yaşayacağına və nəticədə həddindən artıq ehtiyat yağının yığılmasına gətirib çıxaracaqdır. Həm sağlamlığınızı, həm də şəklinizi qorumaq üçün axşam yeməyinizdə proteinli qidalar yeməlisiniz, yağlar və karbohidratlardan, həzmi çətin olan qidalardan çəkinin. Ən yaxşısı, axırıncı yemək yatmadan əvvəl 3-4 saatdan gec olmasa. Axşam saatlarında təzə tərəvəzlər, yağsız ət və balıq, süd məhsulları, kəsmik, təbii qatıq yeyə bilərsiniz. Axşam yağlı, qızardılmış, duzlu və konservləşdirilmiş yeməklərdən imtina etməyə dəyər - mədə-bağırsaq traktını çox yükləyir və sağlamlığın qorunmasına kömək etmir.
Nəhayət, heç bir halda səhər yeməyinizi laqeyd yanaşmamalısınız. Səhər yeməyindən imtina etmək arıqlamağa kömək etməyəcək, əksinə metabolik xəstəliklərə səbəb olacaqdır. Səhər yeməyi metabolik prosesləri aktivləşdirir, enerji və güc verir. Səhər yeməyi tez və etibarlı bir şəkildə arıqlamaq istəyən hər kəs üçün mütləqdir. Əlbəttə ki, səhər yeməyi sağlam olmalıdır - səhərlər bədənin yalnız kaloriyə deyil, faydalı maddələrə də ehtiyacı var. Səhər süd məhsulları, yumurta, təzə tərəvəz və meyvələr, quru meyvələr, bal, tam taxıl tostları, kəsmik və pendir, dənli bitkilər əvəzolunmazdır.
Pəhrizinizi dəyişdirmək və kilo vermək qərarına gəldiyiniz təqdirdə gün ərzində qidalanma tarazlığına da diqqət yetirməlisiniz. Səhər yeməyi ən həcmli olmalıdır və gündəlik pəhrizin ən azı dörddə birini təşkil etməlidir. Nahar pəhrizin təxminən üçdə birini təşkil edir və günortadan sonra çay və şam yeməyi üçün hissələr əhəmiyyətli dərəcədə azaldılmalıdır. Kiçik hissələrdə tez-tez kəsirli yeməklərə alışın, axşam hissələrini azaldın, səhər yeməyi və eyni yemək vaxtını unutmayın. Tezliklə bu rejim bir vərdiş halına gələcək və sağlam həyat tərzinizin ayrılmaz bir hissəsinə çevriləcəkdir.
Pəhrizlərdən niyə istifadə etməliyik ?
Biz arıqlamağa yönəldilən pəhrizlərdən artıq kiloqramlardan azad olmaq üçün istifadə edirik. İdmanla məsğul olan insanlar əldə etdikləri nəticələri yaxşılaşdırmaq üçün hüksək enerjili pəhrizlərdən istifadə edir. Vegetarian pəhrizin mahiyyəti heyvanları xilas etməkdən ibarətdir. Ən populyar pəhrizlər çəki azaltma pəhrizləridir. Çəki azaltma strategiyaları seçdiyimiz xüsusi məqsəddən asılıdır. Yaş həddi və sağlamlıq durumu kimi faktlar nəzərə alınmalıdır. Bu çox vacibdir, cünki yaxşı pəhriz ehtiyaclarımıza görə seçilməlidir. Bədən çəkisinin sürətli azaldılması orqanizmi enerji, vitamin və qida maddələrindən məhrum etmədən əldə oluna bilməz. Düzgün seçilməmiş qida mütləq dəri, saç və dırnaqların vəziyyətin pisləşməsinə gətirib çıxarır. Sağlamlığımızı yaxşılaşdırmaq və daha gözəl görünmək üçün biz sağlamlıq pəhrizi tutmağı tövsiyə edirik. O, cəmləşmə qabiliyyətimizi artırır,  insanı bəzi xərcəng xəstəlik növlərindən qoruyur, depressiya ilə mübarizə aparmaqda kömək edir və ümumi əhval-ruhiyyəni yaxşılaşdırır. Bu pəhriz həmçinin həyat tərzi hesab edilir və insanın sağlam olmayan qidalanma vərdişlərindən azad olmasını nəzərdə tutur. Bəzilərimiz üçün pəhriz qidalanma vərdişlərin “tam dəyişməsi” deməkdir. O, qidalanma vərdişlərimizin dəyişməsi və həyatımız boyu diskomfortsuz sadiq qala biləcəyimiz yeni sağlam vərdişlərin yaranması deməkdir.
Pəhrizlər kimlər üçün nəzərdə tutulur ?
Pəhriz artıq çəkıni itirməyə yönəldilməyən bir qidalanma tərzi də ola bilər. Bəzən həyat situasiyaları biz nə qida qəbul etdiyimizi müəyyən edir. Hər kəsin xüsusi tələbatları olduğu üçün bir neçə növ pəhrizlər mövcuddur. Şübhəsiz ki, qidanın körpənin sağlamlığı üçün nə qədər zəruri olduğunu anlayan hamilə qadınlar üçün yaradılan pəhriz orqanizmləri çoxlu miqdarda kalsium və maqnezium tələb edən tələbələr üçün  nəzərdə tutulan tələbə pəhrizdən fərqlənir. Yaşlı təbəqə üçün pəhriz tam başqa ehtiyacları təmin edir və yaşlanma prosesin ləngitməsi, əhval-ruhiyənin yaxşılaşdırılması və orqanizmin enerji potensialın artırılması kimi məqsədləri güdür. Bəzən kökəlməyə əbəs yerə can atan az bədən çəkisi olan insanlara rast gəlmək olar. Belə insanlar üçün xüsusi pəhriz nəzərdə tutulub.
Mövsümi pəhrizlər
Bəzən insanlar fəsilə uyğun olaraq pəhrizi seçir. Belə bir pəhriz nəyinki orqanizmin müxtəlif vitamin və faydalı maddələrə olan tələbatını ödəyir, həmçinin qidanın mövcud olmasından asılıdır. Yay pəhrizi təzə yığılmış tərəvəzlər, şirəli meyvələr və təzə qöy-göyərti ilə zəngindir. Digər tərəfdən, qış pəhrizi insan orqanizmini enerji ilə təmin etməli və müqavimətini artırmalıdır. Qış vaxtı insan orqanizmi daha çox enerji tələb etdiyi üçün biz daha yağlı və kalorili qidanı qəbul etməyə çalışırıq. Pəhrizi uzun bir müddət ərzində saxlamağa iradəsi olmayan insanlara biz bir günlük  və ya üç günlük pəhrizi tutmaqa tövsiyə edirik.
Pəhrizdən çıxma üsulu
Səmərəli pəhrizin insan orqanizmi üçün faydası pəhrizdən necə çıxacağımızdan çox asılıdır. İdeal çəkini əldə etmək üçün pəhrizdən çıxma prosesi tədrici olmalıdır. Yaxşı nəticə əldə etmək üçün sadəcə çəkini tədricən aşağı salmaq lazımdır və sonrakı müddətdə az kalorili qidadan yavaş-yavaş uzaqlaşmaq lazımdır. Əgər davamlı nəticələri əldə etmək istəyirsinizsə, pəhriz tutduqdan sonra düzgün qidalanma vərdişləri  əldə etmək lazımdır. Pəhriz həyat tərzinin ayrılmaz bir hissəsinə çevrilməlidir. Bundan əlavə, fiziki fəaliyyət ilə məşğul olmaq zəruridir, çünki beləliklə biz orqanizmin gündəlik kalori tələbatlarını tarazlamış oluruq. Qidanın kalori dəyərindən çəkimizin artması və yaxud azalması birbaşa asılıdır. Qəbul etdiyimiz qida kalori baxımından optimal olanda, bu bizim maddə mübadiləsini yaxşılaşdırır və bizi yo-yo effektindən (yəni çəkinin gah artıb gah azalmasından) qoruyur.
Bir neçə faydalı məsləhətlər...
Tərkibində az yağ olan üç dadlı yemək kişilər üçün pəhrizin əsasını təşkil etməlidir. Səhər yeməyi əsasən bütün gün üçün enerjini təmin edən karbohidratlardan, nahar proteinlərdən, şam isə piy yandıran karbohidratlar porsiyasından ibarətdir. Əsas yeməklər arasında daha yüngül bir yemək də olmalıdır, məsələn, kiçik stəkan yoğurt, 100 ml tomat şirəsi (110 kilokalori), şirin olmayan desert, misal üçün, bir qaşıq kəsmik ilə bir dilim çovdar çörəyi və dilim-dilim doğranmış xiyar (75 kilokalori). Ətə əla bir əvəz balıq və tərəvəzlərdir, lakin bu o demək deyil ki, ət yeməkdən tamamilə imtina etməlisiniz (bu xüsusilə də müntəzəm və fəal şəkildə məşq edən kişilərə aiddir). Biz qızardılmış ət və balıqdan, həmçinin “boş" kaloriyalarla bədəni təchiz edən, iştahı kəskinləşdirən, qarın köpü və mədənin pozulmasına səbəb olan alkoqol barədə unutmalıyıq. Buna baxmayaraq, hərdənbir bir az araq və ya qırmızı şərab içməyi özümüzə rəva görə bilərik. Biz həmçinin tünd qəhvə və çayın istehlakını azaltmalıyıq.
Unutmayın ki, düzgün qidalanma insanın sağlamlığı üçün ən vacib amildir. Gündəlik rasionda zülallar, yağlar, karbohidratlar, mineral duzlar və təbii ki, vitaminlər olmalıdır. Bu üzvi maddələrin hər biri müəyyən miqdarda insan orqanizmi üçün çox vacib və faydalıdır. Zülallar hər bir canlı hüceyrədə olur. Onlar yeni hüceyrələrin yaranması, bütün orqanizmin toxumalarının bərpası və inkişafı üçün lazımdır. Zülallar həm heyvan, həm də bitki mənşəli olurlar. Heyvan mənşəli zülallar ən çox süd, ət, balıq və yumurtanın tərkibində mövcuddur. Tərəvəzlər, yarmalar, çörək bitki mənşəli zülallarla zəngindir.
Qidalanma üçün meyvələrin, kələmin və kartofun tərkibinə daxil olan zülallar xüsusi əhəmiyyət kəsb edir. Hər bir insan gündə 100-120 qram zülal qəbul etməlidir. Fiziki işlə məşğul olan insanlar üçün gündəlik zülal həddi 150-160 qramdır. Bu miqdarın 60 faizini heyvan mənşəli zülallar təşkil etməlidir.
Yağlar Süd məhsullarının (kərə yağı, xama, kəsmik, qaymaq, süd) tərkibinə daxil olan yağlar insana daha çox xeyirlidir. Bu yağların tərkibində vitaminlər çoxdur və onlar asanlıqla həzm olunur.
Bitki mənşəli yağlar isə yüksək qidalılığı ilə seçilir… İnsana bir gündə lazım olan yağların orta miqdarı 80-110 qramdır. Onların yarısı bitki, yarısı isə heyvan mənşəli yağlar olmalıdır.
Karbohidratlar Karbohidratlar da enerji mənbəyi hesab olunur. Onlar məhsulların tərkibinə şəkər və nişasta hüceyrələri şəklində daxil olur. Həm şəkər, həm də nişasta çox dəyərli qida məhsullarıdır. Onlar ən çox bitki mənşəli məhsulların (tərəvəzlər, giləmeyvələr, yarmalar, un, çörək) tərkibində olur. Karbohidratlar mədə-bağırsaq sisteminin düzgün işləməsi üçün lazımdır.
Mineral duzlar Həyat üçün çox zəruri olan üzvi maddələrdir.
Hər gün orqanizmə orta hesabla 0,8-1 qram kalsium, 1,5-1,7 qram fosfor, 0,3-0,5 qram maqnium, 1,4-1,6 qram dəmir lazımdır. Vitaminlər Vitaminlər orqanizmin sağlamlığı üçün hava qədər vacibdir. Onların çatışmazlığı qısa müddətdə insanın orqanizmində xəstəlik şəklində üzə çıxır. Qida məhsullarının tərkibində mövcud olan hər bir vitamin orqanizmə özünəməxsus tərzdə təsir edir.
Cokyakarta
Cokyakarta (Yogyakarta, Joq jakarta, Djokjakarta) — İndoneziyada şəhər. Cokyakarta xüsusi ərazi dairəsinin inzibati mərkəzi.
Əhalisi
Əhalisi 669,9 min (2007; aqlomerasiyada 1,6 mln.) nəfərdir.
Coğrafiyası
Hind okeanı sahilindən 35 km-lik məsafədə, Yava adasının mərkəzi hissəsində, Merapi vulkanından (hündürlüyü 2911 m) cənubda yerləşir. Avtomobil yolları qovşağı, adanın digər şəhərləri ilə dəmiryol əlaqəsi. Beynəlxalq aeroport (Adisuçipto).
Memarlığı
left|thumb|Gadgah Mada Universitetinin əsas ofisi Şəhərin tarixi mərkəzində Sultan sarayı ansamblı ("kraton", 18-ci əsr), park və Taman-Sari sarayının ("Su qəsri", 1758; 2006-cı ildən bərpa edilmişdir) qalıqları; şimal hissəsində müasir işgüzar mərkəzi (Calan-Malioboro əsas ticarət küçəsində 19–20-ci əsrlər holland müstəmləkə üslubunda olan binalar saxlanılmışdır) yerləşir. Bentenq-Fredeburq holland qalası (1765; hazırda İndoneziyanın müstəqilliyi uğrunda mübarizə tarixi muzeyidir) bərpa edilmişdir. Qadja-Mada Universiteti (1949) ölkənin ilk və ən nüfuzlu ali məktəbidir; Cokyakarta Dövlət Universiteti, İndoneziya İncəsənət İnstitutu (1984), həmçinin bir sıra qeyri-dövlət ali məktəbi, o cümlədən İndoneziya İslam Universiteti (1945); Klassik Yava rəqsi məktəbi və "Kölgələr" teatrı (vayanq-kulit); İslam kitabxanası (1942) və regional kitabxana (1949); İndoneziya Sonobudoyo incəsənəti muzeyi (1935), İndoneziyanın milli qəhrəmanı şahzadə Diponeqoro muzeyi, HHQ muzeyi; Okeanarium (dünyada akulalar üçün ən iri hovuzlardan biri), Pasar-Nqasem quş bazarı və s. fəaliyyət göstərir.
İqtisadiyyatı
left|thumb|Nəqliyyat sistemi Hər il Cokyakartada İndoneziya musiqi və rəqs sənəti festivalı keçirilir. Cokyakarta turizm mərkəzidir. İşləyənlərin 2/3-sindən çoxu xidmət sferasında çalışır (əsasən, ticarət və əyləncə sənayesində). Cokyakarta batik istehsalının iri mərkəzidir.
Sənayesi
left|thumb|Panti Rapih hospitalının əsas binası Cokyakartanın şəhərətrafı olan Kotagede (16–17-ci əsrlərdə Yavada Mataram imperiyasının paytaxtı olmuşdur) gümüş üzərində döymə və zərgərlik məmulatları istehsalı üzrə ölkənin başlıca mərkəzidir; şəhərətrafı Kasonqan ənənəvi İndoneziya keramikası istehsalının mühüm mərkəzidir. Toxuculuq və tikiş məmulatları (əsasən, batikdən geyimlər) istehsal olunur; yeyinti (şəkər, meyvə-tərəvəz konservi, yağ və s.), tütün, mebel sənayesi müəssisələri fəaliyyət göstərir; metal emal edilir, ənənəvi İndoneziya sənətkarlığı əşyaları və suvenirlər hazırlanır. Cokyakartanın yaxınlığında yerləşən 8–10-cu əsrlərə aid Borobudur Budda məbədi və Pram banan hinduist məbədi kompleksi Ümumdünya irsi siyahısına salınmışdır.
BloodRayne 2
BloodRayne 2 — 12 oktyabr 2004-cü ildə ABŞ-nin Terminal Reality kompaniyası tərəfindən hazırlanan və Majesco Entertainment kompaniyası tərəfindən nəşr edilən döyüş janrında olan videooyun. BloodRayne 2-də baş verən hadisələr ilk BloodRayne oyununun bitdiyi yerdən 60 il sonra, 2000-ci illərdə cərəyan edir.
Süjet
Oyun Hellovin gecəsində Dariel Zerenskinin iqamətgahında başlayır. Reyn yeni tərəfdaşı Severin ilə birlikdə Brimstoun cəmiyyəti üçün çalışır. Onlar birlikdə Keyqanın övladlarından olan Zerenskinin iqamətgahına daxil olurlar. Onun Keyqanın kultundakı işi şəhərdə yaşayan mafiya başçılarını və şəhər rəsmilərini öldürməkdir. İqamətgahda axtarışa başlayan Reyn ilk öncə Zerenskinin mühavizəçiləri ilə qarşılaşır.
Dampirlə döyüşdükdən sonra Reyn vampir olan atası Keyqanın portretinin asıldığı otağa daxil olur. Bunun ardınca oyunda 60 il öncə Reyn və Keyqanın Brimstoun qərargahında ilk və son qarşılaşdığı səhnə göstərilir. Bir neçə nasistlə birlikdə Keyqan kitabxanada axtarış aparır. Kitabxanaya daxil olan Reyn Keyqanı öldürmək üçün gəldiyini elan edir. Reynin onun övladlarından biri olduğunu anlayan Keyqan Reynin sözlərinə əhəmiyyət vermir və onun anasının kim olduğunu soruşur. Keyqan Reynə adları yaddaşında tuta bilmədiyini, lakin bunun bir önəminin olmadığını və Reynin anasının ailəsi ilə birlikdə öldürüldüyünü söyləyir. Kitabxanada axtarış aparan Keyqan "Gecə ulduzu" adlandırılan kristal əşyanı çəkməcədən çıxarır. Reynin onu öldürmək istədiyini bilən Keyqan Reynin müəllimi professor Trimeyni döşəmədən havaya qaldırır. Ağır xəsarət almış Trimeynin bağırsağının boğazına dolaşdırıldığı göstərilir. Onların bir-birini tanıdığını bilən Keyqan Trimeynin daha bir övladını ondan oğurladığını vurğulayır. O, eyni zamanda Brimstoun cəmiyyətinin "Gecə ulduzu"nun gücü ilə tanış olduğunu və onun Reyn də daxil olmaqla bütün vampirləri məhv edə biləcəyini söyləyir. Daha sonra Trimeyn qumbara çıxarır, amma ilk öncə Reynə qaçması üçün zaman verir və qumbaranı əlində partladır. Keyqanı öz əlləri ilə öldürməkdən məhrum olan Reyn növbəti 60 ili onun övladlarını öldürməklə keçirir. İqamətgahda Zerenski ilə üz-üzə gələn Reyn onunla döyüşür və iqamətgahın damında onu öldürür.
Bu arada isə Keyqanın övladları günəş şüalarını vampirlər üçün zərərsizləşdirən "Kəfən" adlandırdıqları maddəni havaya buraxırlar. "Kəfən" təbiətdə kabusabənzər pozğunluqlara səbəb olur. Reyn isə Keyqanın qızları Efemera və Ferril ilə qarşılaşır. Reyn və Ferril "Kəfən" zavodunun damında döyüşürlər. Nəticədə zavodda böyük partlayış baş verir və qalıqlar Reynin üstünə düşür. O, oyandığında Keyqanın yaşadığına şahid olur. Efemera Keyqana xəyanətinə görə Ferrili öldürür. Keyqanın sağ olduğunu öyrənən Reyn ailəsinin qisasını ala biləcəyi üçün xoşbəxt olur. "Kəfən"in səmanı bürüməsi ilə Keyqan dünyanı ələ keçirir. Reyn onu öldürmək üçün yaşadığı qülləyə doğru yola düşməyə başlayır. Bu yolda o, qarşısına çıxan Efemeranı məğlub edir və daha sonra Ferrilin hələ də yaşadığını öyrənir. Keyqandan qisas almaq üçün qülləyə daxil olan Ferril Keyqanın oğlu və "Kəfən"in əsl yaradıcısı Zerks tərəfindən yandırılaraq, öldürülür. Zerkslə qarşılaşan Reyn onun "Gecə ulduzu"ndan istifadə edərək Keyqanın parçalarını yenidən birləşdirib, diriltdiyini öyrənir. Zerksə qalib gəldikdən sonra Reyn qülləni ələ keçirir və son olaraq Keyqanın taxt-tac zalında onunla döyüşməyə başlayır. Döyüş boyunca Keyqan Reynə onu necə yaratdığını danışaraq, Reyni ələ salır. Nəticədə Reyn qalib gəlir və Keyqanın başını üzür.
Keyqanın öldürülməsinə baxmayaraq, vampirlər hələ də dünyanı ələ keçirmişdir. Bunun üçündə Severin Reynə hər şeyi yola qoymasını təklif edir. Lakin Brimstoun cəmiyyəti baş verən hadisələrdən sonra bütün Reyn və Severin də daxil olmaqla bütün vampirlərə savaş elan edir.
Social Science Research Network
650px|thumb|right|Loqosu SSRN ( — Sosial Elm Tədqiqat Şəbəkəsi) — sosial və humanitar elmlər üzrə preprintlərin anbarı.
Tarixi
SSRN 1994-cü ildə hər iki maliyyə iqtisadçısı Maykl Censen və Ueyn Marr tərəfindən qurulmuşdur.
2013-cü ilin yanvar ayında SSRN, anbar reytinq şəbəkələri (İspaniyanın Milli Tədqiqat Şurasının Cybermetrics Labruen tədqiqat qrupunun təşəbbüsü) tərəfindən dünyanın ən böyük açıq mənbəli deposu olaraq tanındı, PDF, geri keçid və Google Scholar nəticələrinə görə ölçüldü.
May 2016-cı ildə SSRN, Elsevier tərəfindən Social Science Electronic Publishing Inc şirkətindən satın alındı.
2016-cı ilin iyul ayında sənədlərin SSRN-dən əvvəlcədən xəbərdarlıq edilmədən çıxarıldığı barədə məlumatlar var; SSRN-in redaksiya şərhləri bunun müəllif hüquqları ilə əlaqəli olduğunu göstərir. SSRN SEO-su Qreqq Qordon, məsələni 20 məqaləni təsir edən bir səhv adlandırdı.
SSRN 2017-ci ildən başlayaraq biologiya, kimya, mühəndislik, tibb, kompüter elmi və daha çox sahələrdə yeni fənlər əlavə edir.
2020-ci ildə Koulz Fondu, xidmətin pisləşdiyini və RePEc-in iş sənədləri göndərmək üçün daha yaxşı bir alternativ olduğunu iddia edərək SSRN ilə maliyyə münasibətlərinə son verdi.
Qarayağ
thumb|qarayağ Qarayağ — oduncağın quru çəkmə nəticəsində içindən çıxan qara bir mayedir.
Ştakelberq modeli
Ştakelberq modeli — informasiya asimmetriyasının mövcudluğunda oliqopolist bazarın oyun nəzəri modeli. Adını ilk dəfə 1934-cü ildə nəşr olunan Marktform und Gleichgewicht (Bazar strukturu və tarazlığı) əsərində təsvir edən alman iqtisadçısı Henrix fon Ştakelberqin şərəfinə almışdır.
Bu modeldə firmaların davranışı tam mükəmməl informasiyaya malik dinamik oyunla təsvir olunur ki, bu da onu Kurno modelindən fərqləndirir, burada firmaların davranışı mükəmməl informasiyaya malik statik oyundan istifadə etməklə modellənir. Oyunun əsas xüsusiyyəti ilk növbədə malların buraxılış həcmini təyin edən aparıcı firmanın olmasıdır, qalan firmalar isə hesablamalarında onu rəhbər tuturlar.
Formal tərif
Stackelberg duopoliyası oyunçuların iyerarxiyasını qəbul edir. I oyunçu qərarını ilk elan edir, ondan sonra II oyunçu strategiya seçir. Birinci oyunçu lider, ikinci oyunçu isə izləyici adlanır. Oyundakı Ştakelberq tarazlığı(x^*,y^*) strategiyaları toplusudur, burada y^*=R(x^*) ən yaxşı cavabdır II oyunçunun problemin həlli kimi tapılan x^* strategiyasına
Xüsusi hal: duopoliya modelləşdirmə
Biri “lider firma”, digəri “izləyici firma” olan iki firması olan bir sənaye olsun. Məhsulun qiyməti ümumi təklifin Q xətti funksiyası olsun:
Həmçinin fərz edək ki, firmaların vahid məsrəfləri sabitdir və müvafiq olaraq с1 və с2-a bərabərdir. Sonra birinci firmanın mənfəəti, eləcə də onun maksimumlaşdırılması şərti aşağıdakı düsturlarla müəyyən ediləcək:
ikinci firmanın mənfəəti və müvafiq olaraq onun maksimumlaşdırılması şərti isə,
Ştakelberq modelinə görə, birinci firma, aparıcı firma ilk addımda öz məhsulunu Q1-a təyin edir. Bundan sonra ikinci firma — izləyici firma — lider firmanın hərəkətlərini təhlil edərək öz məhsuldarlığını Q2 müəyyən edir. Hər iki firmanın məqsədi ödəmə funksiyalarını maksimuma çatdırmaqdır.
Su atı: Dərinlərin əfsanəsi (film, 2007)
Su atı: Dərinlərin əfsanəsi (ing. The water horse: Legend of the deep) - Dik Kinq- Smizin eyni adlı uşaq romanı əsasında çəkilmiş 2007-ci il məhsulu film. Filmin rejissor u Ceys Russeldir.
Mövzu
Günümüz Şotlandiya sında bir neçə amerikalı turist Lok-Ness bədheybətini və onun şəklinin niyə saxta olmasını danışan bir nəfərlə tanış olurlar.
1942-ci ildə - II Dünya müharibəsi ndə Anqus Makmorrov adındakı bir uşaq anası Anna, bacısı Kristi ilə Lok-Nessdəki zadəgan Killinin malikanəsində yaşayır. Levis Movbray buraya təmirçi olaraq gəlir. Anqusun köhnə təmirçi olan atası Çarlz kral donanmasında dənizçidir və bir il əvvəl gəmisi savaşda batdığından bəri ondan xəbər yoxdur. Anqus isə atasının geri dönməyəcəyini qəbullana bilmir.
Bir gün Anqus dəniz qabıqları toplarkən qumda böyük, parlaq mavi bir yumurta tapır. Daha sonra Anqusun Robinzon Kruzo dan təsirlənərək Kruzo adını verdiyi bilinməyən bir məxluq yumurtadan çıxır. Məxluğu bir sirr olaraq gizlətməyə qərar verir və sonunda bacısına və Levisə deyir. Levis bunun yalnız bir yumurta yumurtlayan və daha sonra yumurtası çatlamadan ölən cinsiyyətsiz "su atı" olduğunu açıqlayır.
Kral Hava Qüvvətləri birlikləri lord Killinin dostu olan kapitan Tomas Hamilton tərəfindən idarə olunan evə gəlir. Birliklər sahəyə yerləşirkən alman dənizaltılarına qarşı müdafiə üçün gölün yaxınına bir topçu qurğusu qurulur. Bu arada Levis Kruzonun gizlədilə bilməyəcək qədər böyük olduğuna qərar verir və beləliklə onu göldə sərbəst bıraxmaları lazım gəlir.
Kapitan Hamilton Levisin pis bir təsiri olduğunu Annaya bildirir və Anna Anqusa bir az intizam öyrənməsinə icazə verir. Bir neçə günlük təlimdən sonra Anqus gğlə qaçır və görür ki, Kruzo Anqusu belinə alacaq qədər böyükdür. Anqusu belinə alan Kruzo bir müddət sonra suyun altına dalmağa başlayır. Anqus dalışdan narahat olur. Amma daha sonra xoşuna gəlir və sonunda fobiya sına qalib gəlir.
Ertəsi gün kapitan Hamilton Makmorrov ailəsini Lok Nessə baxan bir təpəyə götürür. Kruzo bir atəşləmə məşqi əsnasında, demək olar ki, patlayan bir mərmi tərəfindən vurulur Anqus Kruzonu yaralanma və ya ölümdən qurtarmaq üçün araya girir, Hamiltonu əsəbləşdirir və su atından xəbərsiz olan anası da ona inanmır. Bir ay boyunca hər gecə saat altıda otağında qalmaq cəzası ilə cəzalandırılır.
Bacısının köməyiylə otağından gizlicə çıxan Anqus gölü ziyarət edərək Kruzonu axtarır. Kruzo ayağa qalxır, hələ də şokdadır və əvvəlki bombardmandan qorxur. Gölə geri girmədən öncə Anqusu dişləmək istəyir. Hamiltonun it i Çörçil Kruzonun iyini sahildən alaraq əgərlərə onun varlığından xəbərdar edir. Daha sonra əsgərlər Kruzonu tutmağa çalışanda Kruzo əsgərləri qorxudur, qayıqlarını dağıdır. Anqus əsgər Stranqa hücum edən Kruzonu sakitləşdirmək üçün gölə girir və batır.
Kruzo Anqusu qurtarır. Anna gələndə nəhayət Kruzonu görür və Anqusa inanır. Amma birinci olaraq Levisi Anqustun başını boş şeylərlə doldurmaqda günahlandırır. Yaxınlıqdakı topçular qısa müddət sonra Kruzonu alman dəniz döyüş botu zənn edərək atəş açır. Anqus, Hamilton, Amma və Levis Kruzonu hərbi dəniz torunun yanına aparır və Kruzo torun üzərindən tullanaarq oradan uzaqlaşır.
Çöldə bir ana qumsalda gəzən oğlu Villiama səslənir. O, Kruzonun yumurtası kimi parlaq mavi "qaya" görür. O, bir sonrakı dəniz atı olmaq üçün Kruzonun soyundan gəlmiş olur.
Xarici keçid
https://www.imdb.com/title/tt0760329/
Barbin (Urmiya)
Barbin' — İranın Qərbi Azərbaycan ostanının Urmiya şəhristanı ərazisinə daxil olan kənd.
Anton Obolaşvili
Anton Obolaşvili gürcü siyasətçi. 2020-ci illər arasında Gürcüstan Parlamentinin üzvü olub.
Sofia Ali
Sofia Teylor Ramsey Əli (; ) — amerikalı aktrisa. Əsasan Faking It, Grey's Anatomy və The Wilds seriallarında canlandırdığı rollarla tanınır. 2022-ci ildə Ançarted filmində Kloi rolunu canlandırmışdır.
Həyatı
Sofia Ali 7 noyabr 1995-ci ildə Kaliforniya ştatının San-Dieqo şəhərində pakistanlı ata Asim Ali və amerikalı ana Bruk Alinin uşağı olaraq dünyaya gəldi.
Bərgüşad (Bicar)
Bərgüşad — İranın Kürdüstan ostanı Bicar şəhristanının ərazisinə daxil olan kənd.
Çonqaralı-i Yekan (Urmiya)
Çonqaralı-i Yekan — İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 1,403 nəfər yaşayır (428 ailə).
Nazim Məmmədov (bioloq)
Nazim Məmmədov — professor.
Həyatı
Nazim Məmmədov 1958-ci il oktyabr ayının 8-də Bakı şəhərində ziyalı ailəsində anadan olub. Atası tibb elmləri doktoru, professor Akif Əliş oğlu Məmmədov (1928-1985) Azərbaycan Tibb İnstitutuda və Azərbaycan Dövlət Bədən Tərbiyəsi və İdman Akademiyasında Biokimya kafedrasının müdiri olmuş, anası Rəna İsgəndər qızı Əliyeva (1932-2016) tibb elmləri doktoru, dosent, pediatriya və virusologiya sahəsində işləyib. Babası İskəndər Əli oğlu Əliyev (1906-1972) 1936-cı ildə Azərbaycan SSR Xalq Yüngül Sənaye naziri və SSRİ Ali Sovetinin deputatı olub. Nənəsi Pəri Əbdülhüseyn qızı Həsənova (1908-1992) Azərbaycanın ilk qadın jurnalistlərindən olub. Pəri Həsənova 1930-cu illərdə "Şərq Qadını" jurnalıda məsul katib olub. Nənəsinin qardaşı Dr. Dadaş Həsənov (Həsənzadə) 1923-1926-cı illərdə Müsavat partiyasının Mərkəzi Komitəsinin (MK) sədri olub.
Təhsili
Nazim Məmmədov 1975-ci ildə orta məktəbi, 1981-ci ildə isə Bakı Dövlət Universitetinin Biologiya fakültəsini bitirib.
Fəaliyyəti
Nazim Məmmədov 1981-1984-cü illərdə Təbiətin Mühafizəsi Komitəsinin Hidrobiologiya laboratoriyasında elmi işçi işləyib. O, Xəzər dənizində fitoplankton və zoobentos üzrə araşdırmalar aparıb. Məmmədov 1984-cü ildə Elmlər Akademiyasında Botanika üzrə aspiranturaya daxil olub, elmi işi üçün Moskva Dövlət Universitetinə göndərilib və 1988-ci ildə Bakıya qayıdaraq dissertasiyasını müdafiə edib. O, Elmlər Akademiyasının Botanika İnstitutunda elmi işçi, baş elmi işçi, doktorant olub. Nazim Məmmədov 1994-cü ildə Londona Botanika Bağına konqresə dəvət olunur, orada üç məruzə ilə çıxış edir və işlərini çap edir. Həmin ildə Amherst şəhərindəki Massaçusets Universitetinə dəvət olunur və orada post-doktor kimi Dərman Bitkiləri Laboratoriyasında elmi tədqiqat aparır. Nazim Məmmədov həmin universitetdə professora qədər yükəslir. 2005-ci ildən həmin universitetdə dərman bitkiləri üzrə dərs deyir, həmçinin 2005-2009-cu illərdə Mount Holyoke College Ethnobotany fənnindən dərs deyib.
Nazim Məmmədov 100-ə qədər elmi işin müəllifidir. O, 1990-cı ildə Azərbaycanda işlədiyi zaman həmkarları ilə birlikdə yeni dərman bitkisi aşkar etmişdir. 1980-cı illərdə Azərbaycanda ilk dəfə faydalı yem, qida və dərman bitkisi olan amarant növlərini əkir, introduksiya edir və onların üzərində elmi tədqiqatlar aparır.
Ailəsi
Həyat yoldaşı Səidə Səfiyeva da 1983-cü ildə BDU-nun Biologiya fakültəsini bitirib. Amerikaya gələndən bir müddət sonra təhsili davam etdirərək 1999-cu ildə Masaçusets Universitetində magistr dərəcəsinə yiyələnib. Hazırda həmin universitetin laboratoriyasında kimyaçı işləyir.
Nazim Məmmədovun qızı Dilbər Məmmədova Masaçusets Universitetində ictimai səhiyyənin təşkili üzrə ali təhsil alaraq oranı fərqlənmə diplomu ilə bitirib. Hazırda Kolumbia Universitetində öz ixtisası üzrə magistr təhsili alır.
NGC 3317
NGC 3317, Yeni Baş Kataloqda qeydə alınmış ulduzdur. Göy üzündə Hidra bürcü istiqamətində yerləşir. *3 tipli. tərəfindən ildə 38.1 sm (15 düymə) ölçülü  vasitəsilə kəşf edilmişdir.
Məscidli (Biləsuvar)
Məscidli — İranın Ərdəbil ostanının Biləsuvar şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 278 nəfər yaşayır (51 ailə).
Aleksandr Baumqarten
Aleksandr Qottlib Baumqarten — alman filosofu, Leybnits və Volfun davamçısı, "estetika" termininin müəllifi.
Həyatı
Berlində Yakob və Rozina Baumqartenin ailəsində anadan olub. Atası ilahiyyatçı və pedaqoq Frankenin köməkçisi idi. Aleksandr Baumqarten ailənin beşinci övladı idi. Qardaşı Ziqmund Yakob tanınmış ilahiyyatçı və kilsə tarixçisi idi. Baumqarten Halledə H.Volfun rəhbərliyi altında fəlsəfə və teologiyanı öyrənmişdir. 1735-ci ildə magistr dərəcəsi aldıqdan sonra Hall Universitetinə müəllim təyin edildi və 1738-ci ildə professor oldu. 1740-cı ildən Frankfurt an der Oder Universitetində professor olub və ölümünə qədər burada çalışıb.
Təlimi
Baumqarten ontologiyanı “varlıqların ümumi predikatları haqqında elm” (lat. Scientia praedicatorum entis generaliorum) kimi təyin edir. O hesab edirdi ki, ontologiya kosmologiya, psixologiya və təbii teologiya ilə birlikdə metafizikanın tərkib hissəsidir:
1735-ci ildə Baumqarten ilk dəfə "estetika" terminini (lat. Aesthetica; qədim yunan dilindən aisthetikos - hisslə qavranılan) təqdim etdi, onunla gözəlliyi dərk edən və yaradan və hissiyyatlı biliyin fəlsəfi elmini (lat. scientia cognitionis sensitivae) təyin etdi. "Həssaslıq" anlayışına Baumqarten təkcə hissləri deyil, həm də duyğuları, yaddaşı, intuisiyanı, ağıl, təxəyyülü də daxil etmişdir. O, kamilliyi və ya gözəlliyi üç əsas ünsürün uyğunluğunda görürdü: məzmun, nizam və ifadə. Buna görə, estetika Baumqarten tərəfindən üç hissəyə bölündü:
Şakir Orucov
Şakir Bakir oğlu Orucov (24 mart 1999; Qəhrəmanlı, Beyləqan rayonu - 6 oktyabr 2020; Füzuli rayonu, Azərbaycan) – Azərbaycan Silahlı Qüvvələrinin əsgəri (müddətdən artıq həqiqi hərbi xidmət hərbi qulluqçusu), Vətən müharibəsi şəhidi.
Həyatı
Şakir Orucov 1999-cu il martın 24-də Beyləqan rayonunun Qəhrəmanlı kəndində anadan olub.
2005-2016-cı illərdə Qəhrəmanlı kənd tam orta məktəbində təhsil alıb.
Subay idi.
Hərbi xidməti
Şakir Orucov 2017-ci ildə müddətli həqiqi hərbi xidmətə çağırılıb.
Hitçens ülgücü
Mənşə
Jurnalist, müəllif və məşhur ateist Kristofer Hitçens in adını daşıyan konsepsiya, Okkkamın ülgücünə bənzəyir. Ülgüc Hitçensin 2007-ci ildə nəşr olunan Tanrı Böyük deyil: Din Hər Şeyi Necə Zəhərləyir adlı kitabında yer alır. Fövqəladə olmayan iddialara belə baş vurmaq yerinə, Saqan standartından ("Fövqəladə iddialar fövqəladə dəlil tələb edir") daha güclü bir mövqe tələb edir.
Şakir Orucov
Hərbi xidməti
2017-2018-ci illərdə Azərbaycan Silahlı Qüvvələrinin “N” saylı hərbi hissəsində xidmət edib.
Hitçens ülgücü
Mənşə
Ülgüc 19-cu əsrdə istifadə olunan quod grātīs asseritur, grātīs negātur (sübutsuz iddia olunan, sübutsuz rədd edilə bilər) latınca atalar sözü ilə müqayisə edilmişdir.
Şakir Orucov
Hərbi xidməti
2019-cu ildən Azərbaycan Silahlı Qüvvələrinin “N” saylı hərbi hissəsində müddətdən artıq həqiqi hərbi xidmət hərbi qulluqçusu (MAHHXHQ) kimi xidmət edirdi.
Azərbaycan Silahlı Qüvvələrinin əsgəri olan Şakir Orucov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Füzuli və Cəbrayıl rayonunun azadlığı uğrunda gedən döyüşlərdə iştirak edib.
Şakir Orucov oktyabrın 6-da Füzuli döyüşləri zamanı şəhid olub. Beyləqan rayonunun Qəhrəmanlı kəndində torpağa tapşırılıb.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Şakir Orucov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Şakir Orucov ölümündən sonra "Füzulinin azad olunmasına görə" medalı ilə təltif edildi.
Abbasqulu Xan İrəvanski
Abbasqulu xan Mehbalı xan oğlu (1830 ,İrəvan ,İrəvan quberniyası — 1907) İrəvan xanlarının varislərindən olan Abbasqulu xan İrəvanskinin Naxçıvanın müdafiəsində mühüm xidmətlər göstərən Abbasqulu xan İrəvanski bacarıqlı və cəsur hərbçi olub. O, 1905-ci ildə xalqı başına toplayaraq erməni daşnaklarına qarşı vuruşub, müsəlmanların İrəvandan köçürülməsinin qarşısını alıb. Abbasqulu xan maarifçilik işlərində də öz maddi köməyini əsirgəməyib. Həmdə İrəvan şəhər dumasının üzvü, olub
Həyatı
Abbasqulu xan Mehbalı xan oğlu, təxminən, 1830-cu ildə İrəvan şəhərində doğulmuşdur. Babası Məmmədqulu xan 1846-cı ildə vəfat edəndə Abbasqulu xanın 16 yaşı vardı. Abbasqulu xan gənc yaşlarından İrəvan quberniyasında nüfuzlu şəxsiyyətlərdən biri olmuşdur. Onun İrəvan şəhərində 1860-cı ildən gördüyü işlər haqqında o dövrün mətbuatı da ətraflı məlumat verir. Abbasqulu xan dövrünün ziyalısı kimi tanınmış, İrəvan Şəhər Dumasına üzv seçilmişdir (1882–1899). O, maarifçilik işlərində də öz maddi köməyini əsirgəməmişdir. Abbasqulu xan İrəvan rus-türk məktəblərinin fəxri nəzarətçisi vəzifəsini daşımaqla bərabər, xeyriyyəçilik də etmişdir. Onun haqqında "Qafqaz təqvimi"ndə və "Qafqaz" qəzetində belə materiallara daha çox rast gəlirik. Abbasqulu xan Naxçıvanla çox bağlı olmuşdur. Abbasqulu xan İrəvanski 1905-ci ildə İrəvanda və Naxçıvanda xalqı başına toplayaraq erməni daşnaklarına qarşı vuruşmuş, müsəlmanların İrəvandan köçürülməsinin qarşısını almışdır .1907-ci ildə vəfat etmişdir.
Ailəsi və ailəsinin taleyi
Abbasqulu xan Naxçıvanla çox bağlı olub, çünki onun övladlarının analarından biri Kəngərlilər nəslindən idi. Arxiv sənədlərində onun bu nəsildən 2 xanımı olduğu yazılıb: Tərlan xanım və Zərrintac xanım. Azərbaycanlı tədqiqatçılar onun həyat yoldaşının iki olduğunu qeyd ediblər: Bilqeyis xanım və Tərlan xanım, amma Rusiya Dövlət Hərbi Tarix Arxivində general-leytenant Maqsud Əlixanovun şəxsi işində yazılanlardan məlum olur ki, Zərrintac xanımın əvvəllər həyat yoldaşı Abbasqulu xan olub.
Abbasqulu xan İrəvanskinin nəsil şəcərəsi haqqında danışarkən arxiv sənədləri ilə yanaşı, hökmən həmin nəslin nümayəndəsi, akademik, tanınmış şəcərəşünas Çingiz Qacarın dediklərinə də əsaslanmalıyıq. Abbasqulu xanın Bilqeyis xanımdan 3 övladı- iki oğlu və bir qızı olub. Böyük oğlunu Ağa xan çağırıblar (daha dəqiq desək, onun sənəddəki adını müəyyənləşdirmək mümkün olmayıb). Ağa xanın Bülbül adında bir qızı olub. O, 1897-ci ildə doğulub, İrəvan gimnaziyasını bitirdikdən sonra 1917–1920-ci illərdə İrəvanda və Gədəbəydə müəllim işləyib, Dəllərdə, Naxçıvanda və İrəvanda yaratdığı qadınlar klublarının rəhbəri olmuşdur. Qeyd edək ki, Naxçıvanda fəaliyyət göstərən klubun yerləşdiyi bina indiyədək fəaliyyət göstərir.
Abbasqulu xanın qızı Şövkət xanım əvvəlcə Paşa xan Makinskinin, sonralar isə general İsmayıl xan Naxçıvanskinin arvadı olub.
Abbasqulu xanın ikinci oğlu Böyük xanın (əsl adı Məmmədqulu xandır) arvadı Tovuz xanım Naxçıvanskaya İsmayıl xanın oğlu Bəhman xanın qızı olub. Tovuz xanımın anası Çimnaz xanım general-mayor Kalbalı xan Naxçıvanskinin qızıdır. Məmmədqulu xanla Tovuz xanımın 7 övladı olub: Nazxanım, Yəməntac xanım, Mehdiqulu xan, Əfşan xanım, Allahyar xan, Davud xan və Nəcəf xan.
Məmmədqulu xanın birinci qızı Nazxanım 1912-ci ildə Maku xanlarından olan Midhət xanla ailə qurub. Onların varisləri son illərdə Naxçıvanda da olublar. Onu da qeyd edək ki, bəzən Nazxanımı Cəfərqulu xanın qızı Nazlıbəyimlə (o da Maku xanlarından olan Sərdar Mürtəzaqulu xanın gəlini olub) qarışıq salırlar. Məmmədqulu xanın ikinci qızı Yəməntac xanım Bakıda H. Z. Tağıyevin qız məktəbində oxuyub, sonra İrəvanlı ziyalılardan olan Mirbabayevlərin gəlini olub. Ömrünün çox illərini Naxçıvan şəhərinin Xan dikindəki baba evlərində, sonra isə Sarvanlar məhəlləsində yaşayıb. Bu gün Naxçıvanın və Bakının tarix muzeylərini bəzəyən bir çox qiymətli fotoşəkilləri qorxa-qorxa, əziyyətlə qoruyub saxladığına görə Yəməntac xanımı minnətdarlıqla yad edirik. Bu şəkilləri qorumaq Tovuz xanımdan (Tovuz xanım 1947-ci ildə Bakıda vəfat edib) sonra onun başlıca vəzifəsi olub. Yəməntac 1960-cı illərin əvvəllərində Naxçıvanda vəfat edib, sonra həmin fotoarxivi aşkarlıq illərinə qədər onun qızı, ağbirçək el anası Aləm xanım Seyidova qoruyub saxlayıb, bir qismini qohumu Cəmşid Naxçıvanskinin (Abasqulu xan Cəmşid Naxçıvanskinin ana babasıdır) ev-muzeyinə təhvil verib, bir qismini isə yadigar olaraq özündə saxlayıb. Onun xidmətləridir ki, həmin şəkilləri mətbuatda dərc etmək imkanı qazanmışıq. Burada maraqlı bir faktı da qeyd etmək istəyirəm. Aləm xanım deyəndə ki, general İsmayıl xan babası, Cəfərqulu xan və Rəhim xan isə dayılarıdır, heç kim ona inanmırdı, amma əslində bu, həqiqətdir. Əgər şəcərə cədvəlini izləsək görərik ki, generalın qızı Tərlan xanım onun ögey nənəsidir. General-mayor Kalbalı xanın qızı Çimnaz xanım onun anası Yəməntacın anasıdır. Cəfərqulu xanla Rəhim xan, Hüseyn xan, II Ehsan xan onun anası Yəməntacın doğmaca dayılarıdır. O da anasının dili ilə onlara dayı deyirmiş.
Məmmədqulu xanın oğlu Mehdiqulu xan qədim Şərq tarixi üzrə çox məşhur alim kimi tanınıb. Yunan, İtaliya və Misir tarixi üzrə Azərbaycanda hələ ki, ona çata bilən mütəxəssis olmayıb. 29 elmi əsərin müəllifi olan Mehdiqulu xanla bağlı Aləm xanımda maraqlı fotoşəkillər var. Mehdiqulu xanın həyat yoldaşı isə İrəvanlı Hacı İsmayıl Bağırbəyovun qızı Kübra xanım olub. Onların bu izdivacından 3 qızları dünyaya gəlib: Tamilla, Kamilə və Nailə.
Məmmədqulu xanın qızı Əfşan xanım Bakıda Tağıyevin qız məktəbində oxuyub, qızı İsmət xanım görkəmli dramaturq Sabit Rəhmanla ailə qurub.
Məmmədqulu xanın oğlu Allahyar xanın ancaq təhsil illəri və repressiya qurbanları olmaları haqda məlumatlar var.
Məmmədqulu xanın oğlu Nəcəf xan Moskva metallurgiya institutunu bitirib, sonralar Azərbaycan Neft və Kimya institunda müəllim işləyib. Onun iki qızı var.
Abbasqulu xanın ikinci həyat yoldaşı Tərlan xanım Naxçıvanskayadan (general İsmayıl xan Naxçıvanskinin qızıdır) 6 övladı olub: Həsən xan, Fəxrəntac xanım, Gövhərtac xanım, Xanlar xan və Tacı xanım. Xanlar xan ulu babaları Hüseynəli xanın şərəfinə belə çağırılıb, əsl adı Hüseyn xandır. 6-cı övladı isə hərbçi Kərim xan olub. Abbasqulu xanın böyük oğlu Həsən xan 1920-ci ildən sonra Türkiyəyə köçüb. Onun oğlu Hüseyn xan Turqut Türkiyə Hava Qüvvələrinin generalı olub. Varisləri İstanbulda yaşayırlar. Çingiz Qacar orada onlarla görüşüb.
Abbasqulu xanın üçüncü xanımı isə general-mayor Kalbalı xanın sonbeşik qızı Zərrintacbəyim olub. Bu nikahdan onlar ayrılanadək övladlarının olub-olmaması qeydə alınmayıb. Arxiv sənədlərinə görə Abbasqulu xanın Əli xan adlı əmisi oğlu da olub. O, 1853–1856-cı illərdə Krım müharibəsində iştirak edib. Əli xan İrəvanski Kərbəlayi Qurbanəlinin qızı ilə evlənib. Kərbəlayi Qurbanəli görkəmli dövlət xadimi Əziz Əliyevin ata babasıdır. Bu səbəbdən də sovet hökuməti illərində Əziz Əliyev çoxlu təqiblərə məruz qalıb.
Başuki (Bicar)
Başuki — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 86 nəfər yaşayır (21 ailə). Əhalisini kürdlər təşkil edir.
Tənzilə Zumakulova
Tənzilə Zumakulova — Sovet və rus, balkar şairəsi. Kabardin-Balkar Muxtar Sovet Sosialist Respublikasının xalq şairi (1982). 1975-ci ildən Sovet İttifaqı Kommunist Partiyasının üzvü.
Bioqrafiyası
1934-cü il iyulun 18-də Qırxojan (indiki Kabardin-Balkar Respublikasının Elbrus rayonu Tırnıauz qəsəbəsi) kəndində Şimali Qafqazda vətəndaş müharibəsinin iştirakçısı Mustafa Başçıyeviç Zumakulovun (1898-1963) ailəsində anadan olmuşdur. Uşaqlığı Böyük Vətən müharibəsi illərinə təsadüf edir.
1940-1944-cü illərdə Qırxocan kəndində ibtidai məktəbdə oxuyur. Lakin Balkar xalqı deportasiya edildikdən sonra təhsilini Qırğızıstanda davam etdirir. Artıq məktəb illərində ədəbiyyatda özünü sınayır. İlk şeirləri 1954-cü ildə çap olunur.
1957-ci ildə, on üç illik deportasiya dövrünün sonunda balkarlar vətənlərinə qayıdır.
1957-ci ildən ölkənin ictimai həyatında iştirak etmişdir. 1989-cu ildə SSRİ xalq deputatı seçilir. SSRİ Yazıçılar İttifaqının Təftiş Komissiyasının üzvü, RSFSR Yİ-nın idarə heyətinin üzvü seçilmişdir. O, Kabardin-Balkar Respublikası Yİ İdarə Heyətinin Rəyasət Heyətinin üzvü və Beynəlxalq Yazıçılar Birlikləri İttifaqının icraiyyə komitəsinin üzvüdür.
1961-ci ildə SSRİ Yİ-na qəbul olunmuşdur. 1968-ci ildə Moskvada Ali Ədəbiyyat Kursunu bitirmişdir.
Yaradıcılığı
1959-cu ildə “Kayada Güllə” (“Qayada çiçəklər”) adlı ilk şeirlər toplusu çapdan çıxır.
Yaradıcılıq haqqında rəylər
S. Baruzdin yazırdı - “Onun yaradıcılığı, istedadının dərəcəsinə, düşüncələrinin və poetik kəşflərinin dərinliyinə görə nəinki balkar, həm də çoxmillətli poeziya hüdudlarını çoxdan aşıb. Bu isə dünya poeziyasının fəxri olan A.Tvardovski, M. Kərim, Y. Smelyakov, P. Brovka, D. Kuqultinov, A. Keşokov, Zülfiyyə və başqa şairlərin səviyyəsidir”.
Mükafatları
Kabardin-Balkar MSSR xalq şairəsi (1982);
M .Qorki adına RSFSR Dövlət Mükafatı (1977) - “Sokrovennost” şeirlər toplusuna görə;
Kabardin-Balkar Muxtar Sovet Sosialist Respublikası Mükafatı (1970) - "Dağların sərinliyi" (1967) və "Çıraq" (1969) kitablarına görə;
Nalçik şəhərinin fəxri vətəndaşı.
Ailəsi
Mustafa Başçıyeviç Zumakulov (1898 - 1963) - atası, partiya lideri;
Boris Mustafayeviç Zumakulov (1940) - qardaşı, sovet, rus partiya və dövlət xadimi
Tati Qabriel
Tatiana Qabriel Hobson (; ) — ABŞ aktrisası. Əsasən Tati Qabriel olaraq tanınır.
İlk illəri
Tati Qabriel 25 yanvar 1996-cı ildə Kaliforniya ştatının San-Fransisko şəhərində anadan olmuşdur. Atası qara, anası isə qara və koreyalıdır. Övladlığa götürüldüyü ailəsi Cənubi Koreyada yaşayan qara amerikalı ailədir.
Qabriel 3 yaşında modelliyə başlamışdır. 5 yaşında isə Macy's və Nordstorm mağazaları üçün modellik etmişdir.
Brinol (rayon)
Brinol  — Fransanın Provans-Alp-Kot-d'Azur regionun rayonlarından  biri. Departamenti — Var. Suprefektura — Brinol. Rayonun əhalisi 2006-cı ildə 130 259 nəfər təşkil edirdi. Əhalinin sıxlığı — 58 nəf / km². Rayon ərazisi — 2 260 km².
Böyük Tamara
Tamara 1178-ci ildə hakimiyyətdə olan atası III Georgi tərəfindən varis və hakimiyyət şəriki elan edildi, ancaq Georginin ölümündən sonra hökmdar səlahiyyətlərinə tamamilə sahib olduğu zaman zadəganların böyük bir müxalifəti ilə qarşılaşdı. Tamara onları neytrallaşdırmağa nail oldu və düşmən səlcuq türklərinin zəifləməsi ilə dəstəklənən fəal xarici siyasətə başladı. Güclü hərbi elitaya etibar edən Tamara Qafqazda ağalıq edən imperiyanı gücləndirməkdə öz sələflərinin uğurlarını davam etdirdi və bu imperiya onun ölümündən sonrakı iki onillikdə monqol hücumları ilə tənəzzül etdi.
Tamara iki dəfə ailə həyatı qurub. Birinci əri olan Böyük Vladimir Knyazlığının şahzadəsi Yuri ilə 1185–1187-ci illərdə evli olub. O, Yuridən boşanıb, onu Gürcüstandan sürgün edib və daha sonra onun dövlət çevrilişi cəhdlərinin qarşısını alıb. İkinci əri kimi Tamara Alaniya şahzadəsi David Soslanı seçib və Daviddən iki övladı — sıra ilə Gürcüstan taxtının sahibləri olan Georgi və Rusudan doğulub.
Tamaranın dövrün siyasi və hərbi uğurları və mədəni nailiyyətləri ilə əlaqələndirilməsi və onun qadın hökmdar kimi rolu gürcülərin incəsənət əsərlərində və tarixi yaddaşında onu ideallaşdırmasına və romantikləşdirməsinə səbəb olub. O, Gürcüstanın populyar mədəniyyətində vacib simvol olaraq qalır və Gürcü Ortodoks Kilsəsi tərəfindən Müqəddəs Mömin Kral Tamara kimi müqəddəs elan edilib və hər 14 may qeyd edilən bayram günü ilə yad edilir.